stanford-oval/wikipedia huggingface dataset:
นาจา (ภาพยนตร์ พ.ศ. 2562)
ตัวละครและเสียงพากย์

ลู่ ยันติง รับบท เด็กนาจา (Child Nezha)
โจเซฟ (囧森瑟夫) รับบท วัยรุ่นนาจา (Adolescent Nezha)
ฮัน โม รับบท อ่าว บิง (Ao Bing)
เฉิน ห่าว รับบท หลี่ จิง (Li Jing)
ลู่ ฉี รับบท เลดี้ หยิน (Lady Yin)
จาง เจียหมิง รับบท (Taiyi Zhenren)
หยาง เว่ย์ รับบท เซิน ฆ้องเบา (Shen Gongbao)
การตอบรับ

รอตเทนโทเมโทส์รายงานว่าร้อยละ 88 ของผู้วิจารณ์ 17 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 7.2 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 54 เต็ม 100 คะแนน ซึ่งประเมินโดยผู้วิจารณ์ 5 คน
แหล่งข้อมูลอื่น

นาจา ที่ออลมูวี
นาจา ที่อินเทอร์เน็ตมูวีเดตาเบส
นาจา ที่บ็อกซ์ออฟฟิศโมโจ
นาจา ที่รอตเทนโทเมโทส์
นาจา ที่โต้วป้าน (ในภาษาจีน)
นาจา ที่สยามโซน
สุษิรา แน่นหนา

| สุษิรา แน่นหนา |
| --- | --- |
เกิด: 30 กรกฎาคม พ.ศ. 2530 (37 ปี) จังหวัดเชียงใหม่ ประเทศไทย
อาชีพ:  นักแสดง  นางแบบ  พิธีกร 
ปีที่แสดง: พ.ศ. 2551–ปัจจุบัน
ผลงานเด่น: มะลิ – บุพเพสันนิวาส (2561)
สังกัด: บรอดคาซท์ ไทย เทเลวิชั่น สถานีวิทยุโทรทัศน์ไทยทีวีสีช่อง 3 (2551–2560)
สุษิรา แอนจิลีน่า แน่นหนา (เกิด 30 กรกฎาคม พ.ศ. 2530) ชื่อเล่น ซูซี่ เป็นนักแสดง นางแบบ พิธีกรลูกครึ่งไทย-อังกฤษ
ประวัติ > ชีวิตตอนต้นและครอบครัว

สุษิราเกิดที่จังหวัดเชียงใหม่ เป็นบุตรีของสหวัฒน์ แน่นหนา อดีตอธิบดีกรมศิลปากร กับแพทรีเซีย ชีสแมน แน่นหนา มารดาชาวอังกฤษ อาจารย์ประจำสาขาวิชาผ้าไทย คณะวิจิตรศิลป์ มหาวิทยาลัยเชียงใหม่ มีพี่สาวชื่อลาโมนา ชีสแมน บิดามารดาแยกทางกันตั้งแต่เธอยังเด็ก ซึ่งต่อมามารดาไปมีครอบครัวใหม่ ด้วยเหตุนี้เธอจึงอยู่ในการดูแลจากบิดามาตลอด ซึ่งเลี้ยงดูอย่างตะวันตก และใช้ภาษาอังกฤษสื่อสารในครอบครัว ทำให้ผลงานการแสดงของเธอในช่วงแรก ๆ จะเห็นได้ว่าพูดภาษาไทยยังไม่ชัด ส่วนตัวนับถือศาสนาคริสต์ ขณะที่มารดานับถือศาสนาพุทธ  สุษิราเข้าศึกษาที่คณะนิเทศศาสตร์ มหาวิทยาลัยกรุงเทพ
เธอหมั้นหมายกับคริสโตเฟอร์ ซูซา ชาวอเมริกัน-ฟิลิปปินส์ และเป็นทหารหน่วยทำลายล้างวัตถุระเบิด แต่เขาป่วยเป็นโรคซึมเศร้าและฆ่าตัวตายเมื่อต้นปี พ.ศ. 2562
ประวัติ > การทำงาน

สุษิราเข้าวงการเมื่ออายุ 13 ปี เริ่มจากการถ่ายแบบและถ่ายโฆษณา มีผลงานละครเรื่องแรกคือเรื่อง สื่อรักชักใยอลวน จนได้รับบทนางเอกในละคร เพลิงสีรุ้ง  เธอยังได้แสดงภาพยนตร์เรื่อง 6.66 ตายไม่ได้ตาย แล้วหายไปจากวงการบันเทิงเพราะมุ่งกับการเรียนและธุรกิจครอบครัวที่จังหวัดเชียงใหม่ และในปี 2561 แสดงในละครเรื่อง บุพเพสันนิวาส  รับบทบาทเป็นท้าวทองกีบม้า จนกลับมามีชื่อเสียงอีกครั้ง จากบทนี้ทำให้ได้รับการเสนอชื่อเข้าชิงรางวัลโทรทัศน์ทองคำครั้งที่ 33 ในสาขาดาราสนับสนุนหญิงดีเด่น แต่พ่ายให้ซาร่า เล็กจ์ จากละครเรื่อง ลิขิตรัก ในปลายปีเดียวกันเธอมีผลงานละครเรื่อง เนตรนาคิน โดยรับบทเป็นฝาแฝดอินทิรากับอรชุมาที่มีนิสัยต่างกัน จากกระแสตอบรับที่ดีนี้ เธอจึงกลับมารับงานในวงการบันเทิงอีกครั้ง
ผลงานการแสดง > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2551 | สื่อรักชักใยอลวน | รัญชนา (รัญ) | ช่อง 3 เอชดี |
| 2552 | เพลิงสีรุ้ง | จอมขวัญ (ขวัญ) | ช่อง 3 เอชดี |
| 2554 | เรือนหอรอเฮี้ยน | หม่อมเจ้ามาลา (อดีต) / รัตติกาล (ปัจจุบัน) | ช่อง 3 เอชดี |
| 2555 | มุกเหลี่ยมเพชร | มุกดา | ช่อง 3 เอชดี |
| 2557 | ร้ายรักพยัคฆ์กังฟู | เมลดา | ช่อง 3 เอชดี |
| 2560 | เขี้ยวราชสีห์ | ไหมฟ้า | ช่อง 3 เอชดี |
| 2561 | บุพเพสันนิวาส | ท้าวทองกีบม้า (แม่มะลิ / มารี กีมาร์ / ตองกีมาร์) | ช่อง 3 เอชดี |
| 2561 | เนตรนาคิน | อินทิรา มหเวช / อรชุมา มหเวช (ฝาแฝด) | ช่องวัน 31 |
| 2565 | เจ้าหญิงหลงยุค | รัตน์วดี (พอลล่า) | ช่อง 9 MCOT HD |
| 2566 | พรหมลิขิต | ท้าวทองกีบม้า (แม่มะลิ / มารี กีมาร์ / ตองกีมาร์) | ช่อง 3 เอชดี |
ผลงานการแสดง > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2563 | Club Friday the Series 12 รักซ่อนเร้น | รักไซด์ไลน์ | นัท  | ช่องจีเอ็มเอ็ม 25 |
ผลงานการแสดง > ซิตคอม

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2554 | เทวดาสาธุ | รู้เขาหลอก | มีนา | ช่อง 3 |
| 2563 | 3 หนุ่ม 3 มุม x2 | ดวงกินเมีย | ก้อย | ช่องวัน 31 |
| 2566 | โอมเพี้ยงอาจารย์คง | บุพเพ หรือ เวรกรรม | มารี | ช่องเวิร์คพอยท์ |
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2552 | 6.66 ตายไม่ได้ตาย | ดาว |
แหล่งข้อมูลอื่น

เว็บไซต์หลักของซูซี่ สุษิรา
สุษิรา แน่นหนา ที่อินสตาแกรม
รัตท์ริชา ประภากิติ

| รัตท์ริชา ประภากิติ |
| --- | --- |

สารนิเทศภูมิหลัง
เกิด: 23 กันยายน พ.ศ. 2542 (25 ปี) อภิชญา แซ่จัง  กรุงเทพมหานคร ประเทศไทย
อาชีพ: นักแสดง นักร้อง นักเต้น
ปีที่แสดง: พ.ศ. 2558–ปัจจุบัน
ผลงานเด่น: นิก - YOUniverse จักรวาลเธอ  ฉิ่ง - อาตี๋ของผม  ไลลา - Who Are You เธอคนนั้นคือฉันอีกคน  แป้ง - ต้นหนชลธี  แอลฟ่า – 23.5 องศาที่โลกเอียง  ฝ้าย – คือเรารักกัน  ใบเฟิร์น – เธมโป้ (ThamePo) Heart That Skips A Beat
สังกัด: จีเอ็มเอ็มทีวี
รัตท์ริชา ประภากิติ (ชื่อเล่น ไซซี; เกิด 23 กันยายน พ.ศ. 2542) ชื่อเดิม อภิชญา แซ่จัง เป็นนักร้อง และนักแสดงหญิงชาวไทย สังกัดจีเอ็มเอ็มทีวี และยังเป็นหนึ่งในสมาชิกเกิร์ลกรุป ซิสซี่ อีกด้วย
จบการศึกษาระดับชั้นมัธยมศึกษาจากโรงเรียนสตรีวิทยา 2 จบการศึกษาระดับปริญญาตรีที่วิทยาลัยนานาชาติจีน มหาวิทยาลัยกรุงเทพ เธอมีผลงานแรกในซีรีส์เรื่อง อัศจรรย์คุณครูเทวดา ซึ่งรับบทเป็น "เชอร์รี่" และเริ่มเป็นที่รู้จักในบทบาท "นิก" ในซีรีส์เรื่อง YOUniverse จักรวาลเธอ นอกจากนั้นเธอยังมีผลงานการแสดง เช่น Lovey Dovey แผนร้ายนายเจ้าเล่ห์, คุณแม่วัยใส The Series, อาตี๋ของผม
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2558 | อยากเป็นแฟนเธอ (ต้องพึ่งเทวดา) | แมดมังกีส์ feat. เสนาหอย |
| 2559 | รักเถอะ Ost.Lovey Dovey แผนร้ายนายเจ้าเล่ห์ | วีรยุทธ จันทร์สุข |
| 2560 | พรุ่งนี้ทุกวัน Ost.Water Boyy the Series |  ชัชชวิศ เตชะรักษ์พงศ์  |
| 2560 | ออกตัว Ost.My Dear Loser รักไม่เอาถ่าน | ลิปตา  |
| 2561 | YOUniverse (จักรวาลเธอ) Ost.YOUniverse จักรวาลเธอ |   กรภัทร์ เกิดพันธุ์   |
| 2562 | กุหลาบพิษ Ost.ของขวัญเพื่อคนที่คุณเกลียด | Paper Planes x Oui Buddha Bless |
| 2565 | Safe Zone Ost.The Warp Effect รูปลับรหัสวาร์ป |   หฤษฎ์ ชีวการุณ   |
ผลงาน > MV ที่เล่น

| ปี | เพลง | ศิลปิน |
| --- | --- | --- |
| 2555 | คิดถึงได้ไหม | MIN |
| 2561 | L.O.V.E. - (อัลบั้ม PLAY 2 project) | พาราด็อกซ์ |
| 2568 | แค่เธอไม่รัก ( LOVE LEFT ME BEHIND ) | รัฐวิทย์ กิจวรลักษณ์ |
| 2568 | ผิดแผน (FOUL) | ออฟโรด กันตภณ & SMEW |
ผลงาน > เพลงในฐานะสมาชิกของซิสซี่

บทความหลัก: ซิสซี่
ผลงาน > เพลงอื่น ๆ

| ปี | เพลง | สังกัด | อ้างอิง |
| --- | --- | --- | --- |
| พ.ศ. 2565 | ว่างอยู่ (Available)Ost.MAMA GOGO แม่มาคุม...หนุ่มบาร์ร้อน  (ร่วมกับ  พลอยชมพู ศุภทรัพย์ ) | จีเอ็มเอ็มทีวี เรดคอร์ดส์ | ‘แจน’ ควง ‘ไซซี’ ส่งซิงเกิลใหม่ ‘ว่างอยู่’ แจ้งสถานะของคนไม่มีคู่ |
ผลงาน > ละครโทรทัศน์

ละครออกอากาศทางช่องวัน 31
| ปี | เรื่อง | บทบาท |
| --- | --- | --- |
| 2563 | คดีรักข้ามภพ | พลอย |
| 2564 | รักวุ่นวายเจ้าชายกบ | ทรงหรรษา |
ผลงาน > พิธีกร

| พ> ศ. | รายการ | ดำเนินรายการร่วมกับ | ผู้ผลิต | ออกอากาศ | วันที่ออกอากาศ |
| --- | --- | --- | --- | --- | --- |
| พ.ศ. 2563 | SIS UP! | เจน   รมิดา จีรนรภัทร  อ้าย   สรัลชนา อภิสมัยมงคล  แจน   พลอยชมพู ศุภทรัพย์   | จีเอ็มเอ็ม ทีวี  | ช่องยูทูบ GMMTV Official | 5 กุมภาพันธ์ 2563- 15 เมษายน 2563 |
ผลงาน > โฆษณา

| พ> ศ. | ผลิตภัณฑ์ | ผู้ผลิต | แสดงร่วมกับ |
| --- | --- | --- | --- |
| พ.ศ. 2563 | โครงการเราเที่ยวด้วยกัน | กระทรวงการคลัง, ธนาคารกรุงไทย | เจน  รมิดา จีรนรภัทร แจน  พลอยชมพู ศุภทรัพย์ จอส  เวอาห์ แสงเงิน กันสมาย   ชนกันต์ อาพรสุทธินันธ์ลู้ก อิชิคาวะ พลาวเดน |
คอนเสิร์ต/แฟนมีตติ้ง

| ปี พ> ศ. | ชื่อคอนเสิร์ต / แฟนมีตติ้ง | วันงาน | สถานที่จัดงาน / ช่องทางการรับชม |
| --- | --- | --- | --- |
| 2562 | CHOI JIN HYUK 2020 ASIA TOUR LIVE IN BANKKOK WITH YOU | 5 มกราคม 2562 |  โรงละครเอ็มเธียเตอร์  |
| 2563 | FANTOPIA 2020 | 21 - 22 พฤศจิกายน 2563 | อิมแพ็ค อารีน่า เมืองทองธานี จังหวัดนนทบุรี |
| 2565 | Star In My Mind Final EP | 27 พฤษภาคม 2565 | โรงภาพยนตร์สยามภาวลัย ชั้น 6  สยามพารากอน  |
| 2565 | Feel Fan Fun Camping Concert “ปาร์ตี้ รอบกองแฟน” | 15 ตุลาคม 2565 | ยูเนี่ยนฮอล์ ชั้น F6 ศูนย์การค้ายูเนี่ยน มอลล์ |
| 2566 | BELUCA FOURTIVERSE CONCERT | 20 พฤษภาคม 2566 | ROYAL PARAGON HALL |
| 2566 | Viu Scream Dates 2023 | 10 ตุลาคม 2566 | ยูเนี่ยนฮอลล์ ชั้น F6 ศูนย์การค้ายูเนี่ยน มอลล์ |
| 2566 | Big Mountain Music Festival คร้ังที่ 13 | 9-10 ธันวาคม 2566 | The Ocean เขาใหญ่ จ. นครราชสีมา |
| 2567 | “23.5 Lovtitude Final EP. Fan Meeting” | 24 พฤษาคม 2567 | Siam Pavalai Theatre, Paragon Cineplex |
| 2568 | “ Pluto Final EP. FAN MEETING” | 4 มกราคม 2568 | Siam Pavalai Theatre, Paragon Cineplex |
รางวัลและการเสนอชื่อเข้าชิง

| ปี | ผลงานเข้าชิง | รางวัล | สาขา | ผล | อ้างอิง |
| --- | --- | --- | --- | --- | --- |
| พ.ศ. 2563 | "เปลี่ยนคะแนนเป็นแฟนได้ไหม (Love Score)" (ร่วมกับกรภัทร์ เกิดพันธุ์) | ซูมดาราอวอร์ดส | Single ฮิตติดซูม | ชนะ |  |
| พ.ศ. 2563 | SIZZY | Kazz Awards 2020 | ศิลปินกลุ่มมาแรง | เสนอชื่อเข้าชิง |  |
| พ.ศ. 2564 | ไซซี อภิชญา แซ่จัง | Kazz Awards 2021 | สาววัยใสโดนใจแห่งปี | ชนะ |  |
แหล่งข้อมูลอื่น

รัตท์ริชา ประภากิติ ที่อินสตาแกรม
รัตท์ริชา ประภากิติ ที่อินสตาแกรม
รัตท์ริชา ประภากิติ ที่เอกซ์ (ทวิตเตอร์)
ร็อกสตาร์ (เพลงลิซ่า)

"ร็อกสตาร์" (อังกฤษ: Rockstar) เป็นเพลงของแร็ปเปอร์และนักร้องชาวไทย ลิซ่า ออกจำหน่ายเมื่อวันที่ 28 มิถุนายน 2024 ผ่านสังกัดแอลลาวด์และอาร์ซีเอเรเคิดส์ นับเป็นซิงเกิลเดี่ยวในรอบสามปีของลิซ่าและเป็นผลงานแรกภายใต้สังกัดแอลลาวด์และอาร์ซีเอเรเคิดส์ หลังจากเธอออกจากวายจีเอนเตอร์เทนเมนต์ในปี 2023
เบื้องหลัง

ในเดือนกันยายน 2021 ลิซ่าออกซิงเกิลอัลบั้มเปิดตัว ลลิษา ผ่านสังกัดวายจีเอนเตอร์เทนเมนต์ ซึ่งประกอบด้วยซิงเกิลอย่าง "ลลิษา" และ "มันนี" ซึ่งล้วนประสบความสำเร็จเชิงพาณิชย์ ต่อมาในเดือนธันวาคม 2023 วายจีเอนเตอร์เทนเมนต์ยืนยันว่าเธอยุติสัญญากับต้นสังกัดในกิจกรรมรายบุคคล และลิซ่าได้ก่อตั้งค่ายเพลงเป็นของตนเองชื่อ แอลลาวด์ ในเดือนกุมภาพันธ์ 2024 สองเดือนต่อมา เธอเซ็นสัญญากับอาร์ซีเอเรเคิดส์ ซึ่งเป็นการทำงานร่วมกับแอลลาวด์ เพื่อเผยแพร่งานเพลงเดี่ยว ดังนั้น "ร็อกสตาร์" จึงเป็นผลงานแรกของลิซ่าภายใต้สังกัดแอลลาวด์และอาร์ซีเอเรเคิดส์ หลังจากเธอออกจากวายจีเอนเตอร์เทนเมนต์ในปี 2023
การวางองค์ประกอบเพลง

"ร็อกสตาร์" เขียนโดยลิซ่า, บริตทานี อามาราดีโอ, เจมส์ เอสเซียง, ลูซี ฮีลีย์, ไรอัน เท็ดเดอร์ และแซม โฮมออี ส่วนการผลิตควบคุมโดยสองคนหลัง ด้านดนตรี "ร็อกสตาร์" ได้รับการอธิบายว่าเป็นเพลงฮิปฮอป ที่นำเสนอ "จังหวะไฮเปอร์ป็อปเล็กน้อย" และ "ไซเบอร์พังก์ไซเคเดลิก" และยังมีการตั้งข้อสังเกตว่า "ชวนให้นึกถึงเจ-ฮิปฮอปช่วงต้นคริสต์ทศวรรษ 2000 ที่รวมเข้ากับอาร์แอนด์บี/ฮิปฮอปแบบสมัยใหม่ในท่อนบริดจ์ รวมถึงมีการสอดแทรกดนตรี "นิวเพอร์สัน, เซมโอลด์มิสเทกส์" ของเทมอิมพาลา ด้วย
เนื้อหาในเพลง "ร็อกสตาร์" มติชน มองว่าเพลงนี้สะท้อนตัวตนของลิซ่าในฐานะแร็ปเปอร์ผู้มีชื่อเสียง รวมถึงแสดงมุมมองต่อการถูกเหมารวมจากชาวต่างชาติว่าเธอเป็นคนญี่ปุ่น แต่ทั้ง ๆ ที่จริงนั้น เธอเป็นคนไทย
การเผยแพร่และประชาสัมพันธ์

ในวันที่ 6 มิถุนายน 2024 ลิซ่าได้เผยทีเซอร์เพลงใหม่ของเธอโดยโพสต์กราฟิกแบบมินิมัลทางสตอรีอินสตาแกรม พร้อมด้วยลิงก์ไปยังการบันทึกเพลงล่วงหน้าทางสปอติฟายและแอปเปิลมิวสิก เว็บไซต์ส่วนตัวของเธอและของค่ายแอลลาวด์ได้เผยแพร่ทีเซอร์นี้เช่นกัน ไม่นานต่อมาเธอเปิดบัญชีติ๊กต็อกใหม่ และโพสต์วิดีโอที่ตัวเธอเองเต้นกับดนตรีสังเคราะห์ที่มีความเร้าใจ วิดีโอต่อมาในบัญชีดังกล่าวเป็นภาพเธอใส่เสื้อยืดเอวลอยรัดรูปสีขาวและกระโปรงสั้นสีดำ พร้อมดนตรีประกอบที่ต่างจากวิดีโอแรก วันเดียวกับโซนี่มิวสิกเกาหลีใต้ประกาศว่าลิซ่าจะออกเพลงใหม่ในเร็ว ๆ นี้ ต่อมาวันที่ 18 มิถุนายน แอลลาวด์ประกาศชื่อเพลงใหม่ของลิซ่าว่า "ร็อกสตาร์" และเผยแพร่ในวันที่ 27 มิถุนายน เวลา 20.00 น. ตามเขตเวลาตะวันออก
การตอบรับเชิงวิจารณ์

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
เอ็นเอ็มอี: 
ผู่ จื่อเวย์ จาก เอ็นเอ็มอี ให้คะแนน "ร็อกสตาร์" สามดาวจากทั้งหมดห้าดาว โดยแสดงความคิดเห็นว่าในขณะที่เนื้อเพลง "คุยโว" ของแทร็ก "ทำออกมาเท่าที่จะทำได้" แต่พลังดึงดูดเฉพาะของลิซ่า "ยกระดับมันให้เหนือกว่าผลงานเดี่ยวของเธอใด ๆ จนถึงตอนนี้" รวมถึงยกย่องท่อนฮุกที่ร้องว่า "Lisa, can you teach me Japanese? I said, 'Hai, hai'" ซึ่งจื่อเวย์มองว่าประโยคดังกล่าวเป็น "การเหน็บแนมแบบขำ ๆ อย่างมีเสน่ห์" (charmingly tongue-in-cheek) โดยเป็นการวิพากษ์วิจารณ์ "ในบรรดาผู้ที่คิดว่าเอเชียมีเพียงเชื้อชาติเดียว" เอ็กตา สิงหา จาก แอลอินเดีย เลือกให้ "ร็อกสตาร์" อยู่อันดับที่ 10 ในรายชื่อเพลงเคป็อปยอดเยี่ยมแห่งปีและถือเป็นผลงานเดี่ยวที่ดีที่สุดของลิซ่า โดยอธิบายว่าเป็น "เพลงที่มีชีวิตชีวา" คล้ายกับซิงเกิลอัลบั้มของเธอ ลลิษา (2021) แต่มีระดับความเสน่ห์ที่เพิ่มขึ้น
รางวัล

| ปี | องค์กร | รางวัล | ผล | อ>  |
| --- | --- | --- | --- | --- |
| 2024 | เอ็มทีวีวิดีโอมิวสิกอะวอดส์ | เคป็อปยอดเยี่ยม | ชนะ |  |
| 2024 | เอ็มทีวีวิดีโอมิวสิกอะวอดส์ | กำกับศิลป์ยอดเยี่ยม | เสนอชื่อเข้าชิง |  |
| 2024 | เอ็มทีวีวิดีโอมิวสิกอะวอดส์ | ออกแบบท่าเต้นยอดเยี่ยม | เสนอชื่อเข้าชิง |  |
| 2024 | เอ็มทีวีวิดีโอมิวสิกอะวอดส์ | ตัดต่อยอดเยี่ยม | เสนอชื่อเข้าชิง |  |
การตอบรับเชิงพาณิชย์

"ร็อกสตาร์" เปิดตัวที่อันดับสี่บนชาร์ตบิลบอร์ด โกลบอล 200 กลายเป็นเพลงที่สามของลิซ่าที่อยู่ในสิบอันดับแรก ต่อจาก "ลลิษา" และ "มันนี" ซิงเกิลเมื่อปี 2021 นอกจากนี้ เพลงยังเปิดตัวที่อันดับหนึ่งบนบิลบอร์ด โกลบอลคลูชันยูเอส ด้วยยอดสตรีม 94.2 ล้านครั้ง และขายได้ 44,000 ดาวน์โหลดภายนอกสหรัฐ ในระหว่างวันที่ 28 มิถุนายน ถึงวันที่ 4 กรกฎาคม นับเป็นเพลงอันดับหนึ่งเพลงแรกของลิซ่าบนชาร์ตนี้และเป็นเพลงที่สามของเธอที่อยู่ในสิบอันดับแรกด้วย ดังนั้น ลิซ่าจึงกลายเป็นสมาชิกคนที่สามของแบล็กพิงก์ที่มีเพลงเดี่ยวติดอันดับที่หนึ่ง ต่อจาก "ออนเดอะกราวด์" ของโรเซ (2021) และ "ยูแอนด์มี" ของเจนนี (2023) ในสหรัฐ "ร็อกสตาร์" เปิดตัวที่อันดับ 70 บนชาร์ต บิลบอร์ด ฮอต 100 กลายเป็นเพลงที่ติดอันดับสูงสุดของลิซ่าและเป็นเพลงที่สามของเธอบนชาร์ตนี้ด้วย
มิวสิกวิดีโอ

ลิซ่าถ่ายทำมิวสิกวิดีโอนี้ในสถานที่หลายแห่งของกรุงเทพมหานคร อาทิ ถนนเยาวราชในย่านไชนาทาวน์ และโรงภาพยนตร์ออสการ์ในย่านถนนเพชรบุรี ซึ่งเคยเป็นฉากในภาพยนตร์ บุปผาราตรี, เก๋า..เก๋า รวมถึงมิวสิกวิดีโอ "อาร์มาเกดดอน" ของเอสปา เป็นต้น ซึ่งทีมงานมีการประสานงานล่วงหน้ากับทางกรุงเทพมหานคร โดยใช้เวลาถ่ายทำในช่วงปลายเดือนพฤษภาคม 2024 จำนวน 3 วัน การถ่ายทำหลักมีขึ้นที่ถนนเยาวราชในช่วงเวลา 02.00-06.00 น. ของวันที่ 23 พฤษภาคม
มิวสิกวิดีโอมีทีมงานเบื้องหลังส่วนใหญ่เป็นคนไทย โดยเฉพาะนักเต้นที่เป็นชาวไทยทั้งหมด อีกทั้งยังมีการว่าจ้างกลุ่มผู้ขับรถจักรยานยนต์ฮาร์ลีย์-เดวิดสัน, ชายผู้มีลายสัก รวมถึงหญิงข้ามเพศที่เคยได้รับตำแหน่งในการประกวดมิสทรานส์ไทยแลนด์ และมิสทิฟฟานี่ยูนิเวิร์ส ร่วมแสดง แต่ทั้งนี้ มีกระแสข่าวว่าเธอจ่ายเงินให้ร้านค้าในย่านเยาวราชรายละ 2 หมื่นบาท ด้านผู้ประกอบการในย่านดังกล่าวระบุว่าลิซ่าไม่ได้จ่ายเงินนี้ อย่างไรก็ตาม มีการตั้งข้อสังเกตว่าทีมงานที่ร่วมงานกับเธออาจมอบเงินให้ร้านค้าเพื่อเยียวยาผลกระทบจริง แต่เนื่องจากการถ่ายทำดำเนินการในช่วงเช้ามืดซึ่งอยู่นอกเวลาค้าขายปกติ จึงไม่ได้รับผลกระทบมากนัก
หลังจากเผยแพร่ทีเซอร์ในวันที่ 26 มิถุนายน 2024 ก็ทำให้เกิดกระแสในประเทศไทย ธุรกิจและองค์กรต่าง ๆ ได้ดัดแปลงภาพของลิซ่าที่ยืนกลางถนนเยาวราชในแบบฉบับของตน อีกทั้งยังมีการแต่งกายเลียนแบบชุดในมิวสิกวิดีโอ สองวันถัดมา มิวสิกวิดีโอถูกเผยแพร่บนช่องยูทูบของแอลลาวด์ วิดีโอดังกล่าวมียอดผู้ชมมากกว่า 1 ล้านครั้งในเวลา 27 นาที และ 32 ล้านครั้งใน 24 ชั่วโมง กลายเป็นวิดีโอของศิลปินเดี่ยวที่มีผู้รับชมวันแรกมากที่สุดของปี 2024
ผลสืบเนื่อง

จิตติ ตั้งสิทธิภักดี นายกสมาคมค้าทองคำ ระบุว่าเมื่อมิวสิกวิดีโอที่มีฉากหลังเป็นเยาวราชได้รับการเผยแพร่ คาดว่ากลุ่มคนรุ่นใหม่ วัยรุ่น และชาวจีน จะมาท่องเที่ยวในย่านนี้มากขึ้น ซึ่งอาจช่วยกระตุ้นเศรษฐกิจและการจับจ่ายใช้สอยในย่านดังกล่าว
รายชื่อเพลง

ดิจิทัลดาวน์โหลดและสตรีมมิง
"ร็อกสตาร์" – 2:18
"ร็อกสตาร์" (ฉบับขยาย) – 2:44
"ร็อกสตาร์" (ดนตรีบรรเลง) – 2:13
"ร็อกสตาร์" (เร่งจังหวะ) – 1:50
"ร็อกสตาร์" (หน่วงจังหวะ) – 2:40
บุคลากร

เครดิตดัดแปลงมาจากยูทูบ
ลิซ่า – เสียงร้อง เขียนเพลง และเรียบเรียง
ไรอัน เท็ดเดอร์ – ผลิตเพลง เขียนเพลง และเรียบเรียง
แซม โฮมออี – ผลิตเพลง เขียนเพลง และเรียบเรียง
บริตทานี อามาราดีโอ – เขียนเพลงและเรียบเรียง
ลูซี ฮีลีย์ – เขียนเพลงและเรียบเรียง
เจมส์ เอสเซียง – เขียนเพลงและเรียบเรียง
คัก ฮาร์เรล – ผลิตเสียงร้องนำ
แองเจลิกา ดอร์มัน – วิศวกรเสียง
เซอร์แบน เกเนีย – ผสมเสียง
ไบรซ์ บอร์โนเน – ผู้ช่วยวิศวกรเสียง
แรนดี เมอร์ริล – มาสเตอริง
ประวัติการจำหน่าย

| ภูมิภาค | วันที่ | รูปแบบ | เวอร์ชัน | สังกัด | อ>  |
| --- | --- | --- | --- | --- | --- |
| ทั่วโลก | 27 มิถุนายน 2024 | ดิจิทัลดาวน์โหลด สตรีมมิง | ต้นฉบับ ฉบับขยาย เฉพาะดนตรี เร่งจังหวะ หน่วงจังหวะ | แอลลาวด์ อาร์ซีเอ |  |
| สหรัฐ | 2 กรกฎาคม 2024 | วิทยุเพลงฮิตร่วมสมัย | ต้นฉบับ | แอลลาวด์ อาร์ซีเอ |  |
| อิตาลี | 5 กรกฎาคม 2024 | การกระจายเสียงทางวิทยุ | ต้นฉบับ | โซนีอิตาลี |  |
| ทั่วโลก | 7 สิงหาคม 2024 | ซีดีซิงเกิล | ต้นฉบับ ฉบับขยาย เฉพาะดนตรี | แอลลาวด์ อาร์ซีเอ |  |
พีรพงศ์ ปัญญานุมาภรณ์

| ข้อมูลส่วนตัว |
| --- | --- | --- | --- |
ชื่อเต็ม:  พีรพงศ์ ปัญญานุมาภรณ์
วันเกิด:   (1996-06-01) 1 มิถุนายน ค.ศ. 1996 (28 ปี)
สถานที่เกิด:  สุพรรณบุรี ประเทศไทย
ส่วนสูง:  1.76 m (5 ft 9 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  สุพรรณบุรี
หมายเลข:  5
สโมสรเยาวชน
:  โรงเรียนอัสสัมชัญธนบุรี
สโมสรอาชีพ*
| ปี |  ทีม |  ลงเล่น |  (ประตู) |
| 2014–2024 |  เมืองทอง ยูไนเต็ด |  6 |  (0) |
| 2016 |  → พัทยา ยูไนเต็ด (ยืมตัว) |  0 |  (0) |
| 2017 |  → บางกอก (ยืมตัว) |  19 |  (2) |
| 2020 |  อุดรธานี |  7 |  (0) |
| 2020–2021 |  → สุพรรณบุรี (ยืมตัว) |  2 |  (0) |
| 2022 |  → ตราด (ยืมตัว) |  8 |  (1) |
| 2024– |  สุพรรณบุรี |  18 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 2 มีนาคม ค.ศ. 2025
พีรพงศ์ ปัญญานุมาภรณ์ (ชื่อเล่น: ปาย; เกิดวันที่ 1 มิถุนายน พ.ศ. 2539) เป็นนักฟุตบอลชาวไทย เล่นในตำแหน่งกองกลาง ให้กับสุพรรณบุรี ในไทยลีก 2
จินตหรา พูนลาภ
ประวัติ > ปฐมวัย

จินตหรา พูนลาภ มีชื่อเกิดว่าทองใบ พูลลาภ (ต่อมาได้เปลี่ยนชื่อจริงเป็นทองใบ จันทร์เหลือง, จินตหรา จันทร์เหลือง และจินตหรา กวีสุนทรกุลตามลำดับ) มีชื่อเล่นว่า ใบ (คนที่บ้านเกิดเรียก), จิน ในบัตรประจำตัวประชาชนระบุว่าเธอเกิด วันที่ 6 มีนาคม พ.ศ. 2512 แต่เธอบอกว่าตนเองเกิดวันที่ 12 มีนาคม พ.ศ. 2514 เพราะเนื่องจากแจ้งเกิดผิดพลาด โดยเธอเล่าว่าเมื่อสมัยก่อนตอนตนเองเกิด วันเกิดถูกเขียนไว้ที่ขื่อบ้าน พอรื้อบ้านสร้างใหม่วันเกิดที่แท้จริงก็หายไป จึงไม่แน่ชัดว่าวันเกิดที่แท้จริงคือวันไหนกันแน่ แต่อย่างไรก็ตามเธอมักจะพูดถึงอายุตนเองโดยยึดปี พ.ศ. 2514 เกิดที่บ้านเลขที่ 42 หมู่ 5 บ้านจานทุ่ง ตำบลสิงห์โคก อำเภอเกษตรวิสัย จังหวัดร้อยเอ็ด เป็นลูกคนที่ 4 จากทั้งหมด 5 คน 1.สวย บุญสวย (เอกลักษณ์) พูลลาภ 2.ใย ลำใย มุกดา 3.ไหม พิศมัย กิ่งไม้กลาง 4.ใบ จินตหรา กวีสุนทรกุล 5.เต๋า กิตติวัฒน์ จันทร์เหลือง ของอุทัย (ชื่อเดิม : ประไพร) ซึ่งบรรพบุรุษได้อพยพมาจากประเทศลาว และจันทร์ จันทร์เหลือง (สกุลเดิม พูลลาภ) คนเกษตรวิสัย จังหวัดร้อยเอ็ด ครอบครัวประกอบอาชีพเกษตรกรรม และที่ดินส่วนหนึ่งที่เป็นมรดกของแม่จันทร์ พูลลาภ ได้ยกให้สาธารณประโยชน์เพื่อสร้างถนน ชีวิตวัยเด็กจินตหราชอบร้องเพลงเป็นชีวิตจิตใจ ไปเลี้ยงควายก็ชอบร้องเพลง ซึ่งนักร้องที่จินตหราชื่นชอบ คือ พุ่มพวง ดวงจันทร์ หลังจากสำเร็จการศึกษาชั้นประถมศึกษาปีที่ 6 ที่ โรงเรียนบ้านจานทุ่งโนนสังข์ เมื่อปี พ.ศ. 2524-2526 (ไม่แน่ใจอายุที่แท้จริง) ได้เปลี่ยนนามสกุลจากพูลลาภเป็นจันทร์เหลืองซึ่งเป็นนามสกุลพ่อ และเข้าศึกษาต่อในระดับชั้นมัธยมศึกษาปีที่ 1 ที่โรงเรียนจันทรุเบกษาอนุสรณ์ ได้เพียงไม่กี่เดือน เธอจึงได้ไปอยู่กับคณะหมอลำเมขลาลำเพลิน บ้านม่วย ตำบลกู่กาสิงห์ อำเภอเกษตรวิสัย จังหวัดร้อยเอ็ด ใช้ชื่อในการแสดงว่า ทองใบ มนต์เสียงพิณ โดยเป็นนางเอกหมอลำคู่กับพี่ชายตนเอง หัวหน้าวงจึงได้ตั้งชื่อให้ใหม่เพื่อใช้ในการแสดงว่า จินตหรา พูลลาภ เพราะว่าไปแสดงที่ไหนก็จะมีคนเรียกว่า จินตหราน้อย เพราะช่วงนั้นจินตหรา สุขพัฒน์กำลังดัง ต่อมาเธอจึงได้เปลี่ยนชื่อจริงจากทองใบ จันทร์เหลือง เป็นจินตหรา จันทร์เหลือง และได้บันทึกเพลงครั้งแรกในชีวิตเมื่อปี พ.ศ. 2528 ในอัลบั้มชุด สาวจินตหรา โดยพ่ออุทัย เล่าว่าเอาที่นาไปขายได้เงินมาประมาณ 70,000 บาท เพื่อนำมาทำอัลบั้มชุดนี้ และบันทึกเสียงครั้งที่ 2 เมื่อปี พ.ศ. 2529 อัลบั้มชุดนี้สร้างชื่อเสียงให้กับจินตหรา พูลลาภ พอสมควร และเมื่อประกวดร้องเพลงที่จังหวัดขอนแก่น ได้รับการติดต่อจากธนา ยศวิบูลย์และดีเจสาวขอนแก่น พาไปฝากตัวกับ "เฮียยิ้ง" ชาย สีบัวเลิศ นักจัดรายการวิทยุเพลงลูกทุ่ง เข้าบันทึกเสียงเป็นนักร้องลูกทุ่งคนแรกของค่ายแกรมมี่ โดยบุคลิกนิสัยส่วนตัวเธอเล่าว่าตนเองมีนิสัยโก๊ะๆ ติ๊งต๊อง ขี้อาย ชอบอยู่ไม่นิ่ง
ประวัติ > เข้าสู่การเป็นนักร้อง

เธอมีผลงานเพลงชุดแรกก่อนเข้าจีเอ็มเอ็ม แกรมมี่ คืออัลบั้ม ชุด สาวจินตรา เมื่อปี พ.ศ. 2528 และครั้งที่ 2 พ.ศ. 2529 โดยเป็นการลงทุนด้วยตนเอง สร้างชื่อเสียงให้จินตหราพอสมควร ซึ่งเมื่ออายุ 16-18 ปี พ.ศ. 2530 ได้เข้าสังกัดค่ายจีเอ็มเอ็ม แกรมมี่ ซึ่งเธอเป็นนักร้องลูกทุ่งหมอลำคนแรกของค่าย เพลงแรกคือชุด "ถูกหลอกออกโรงเรียน" เป็นผลงานเพลงที่แต่งโดยสรเพชร ภิญโญ และเป็นผู้เลือกชื่อในวงการให้ว่า จินตหรา พูนลาภ ซึ่งเป็นชื่อจริงของเธอที่ว่า จินตหรา ซึ่งเปลี่ยนจากทองใบเป็นจินตหรา หลังจบชั้น ป.6 ประกอบกับช่วงนั้นจินตหรา สุขพัฒน์ กำลังดังจึงเลือกใช้ชื่อ จินตหรา ส่วนนามสกุลจริง คือ จันทร์เหลือง แต่นามสกุลที่ใช้ในวงการ คือ พูนลาภ ด้วยเหตุที่ว่านามสกุลนี้มีความหมายเป็นมงคล ซึ่งเป็นนามสกุลของแม่จันทร์ก่อนสมรสกับพ่ออุทัย ตามจริงคำว่า พูน สกุลด้วย ล (พูลลาภ) แต่ใช้ น เนื่องจากครูบาอาจรย์บอกว่าจะเป็นสิริมงคลส่งเสริมดวงให้มีชื่อเสียง จากนั้นเป็นต้นมาชื่อ จินตหรา พูนลาภ ก็ได้เป็นที่รู้จักมาจนถึงปัจจุบัน โดยช่วงแรกได้รับการสนับสนุนจากปรีชา ทรัพย์โสภา นักจัดรายการวิทยุ [ต้องการแหล่งอ้างอิงดีกว่านี้]
ประวัติ > วงการเพลง

ผลงานชุดแรก "ถูกหลอกออกโรงเรียน" ประสบความสำเร็จเป็นอย่างมาก ทำยอดขายได้ 8 แสนตลับ ถือเป็นการแจ้งเกิดในนามศิลปินลูกทุ่งเบอร์แรกของค่ายแกรมมี่ได้ดีทีเดียว หลังจากนั้น ปีเดียวกันก็ได้ออกอัลบั้มชุดที่ 2 ตามมา ชื่อชุด "วานเพื่อนเขียนจดหมาย" อัลบั้มชุดนี้ประสบความสำเร็จตามมาอีกครั้ง ทำยอดขายได้ 1 ล้านตลับ
งานเพลงของจินตหราในยุคแรก เป็นแนวเพลงลูกทุ่งภาคกลางและลูกทุ่งอีสาน แต่หลังจากชุดที่ 6 ก็ได้เริ่มออกแนวเพลงหมอลำแบบเต็มชุด ชื่อชุด "พลังรัก" เป็นผลงานการประพันธ์ของอาจารย์ "คำเกิ่ง ทองจันทร์" ผู้ปั้นนักร้องหมอลำชื่อดังทางภาคอีสาน และได้พิมพ์ใจ เพชรพลาญชัย นักร้องหมอลำชื่อดังเป็นครูสอนการร้องลำให้
หลังจากปล่อยอัลบั้มชุดที่ 6 ออกมาก็ได้กระแสการตอบรับที่ดีพอสมควร มียอดขายถล่มทลายทำยอดขายสูงถึง 2 ล้านตลับ และจากกระแสตอบรับที่ไปได้ดีในแนวเพลงหมอลำ หลังจากนั้น ก็ได้มีการออกแนวเพลงหมอลำควบคู่กับลูกทุ่งภาคกลาง,ลูกทุ่งอีสาน ตามมาในชุดต่อ ๆ ไป
จินตหราได้รับความนิยมตลอดเรื่อยๆมา จนกระทั่งปี  พ.ศ. 2534 ชุดที่ 10 ขอเป็นคนสุดท้าย งานประพันธ์ของ เฉลิมพล มาลาคำ อัลบั้มชุดนี้ทางค่ายเปลี่ยนภาพลักษ์ให้เธอใหม่ โดยการสวมใส่วิกผมยาว แต่ภายหลังแฟนเพลงหลายคนกลับจำเธอไม่ได้ แต่ภายหลังจินตหราก็กลับมาโด่งดังอีกครั้ง กับผลงานอัลบั้มชุดที่ 13 คอยรักต่างแดน เป็นผลงานการประพันธ์โดยอาจารย์ "สุพรรณ ชื่นชม" [ต้องการแหล่งอ้างอิงดีกว่านี้]
หลังชุดที่ 16 ชาย สีบัวเลิศ ผู้ปั้นจินตหรา พูนลาภให้โด่งดัง ได้แยกตัวออกจากค่ายแกรมมี่ มาเปิดเป็นค่ายมาสเตอร์เทป โดยได้จินตหรา พูนลาภเป็นศิลปินเบอร์หนึ่งของค่าย แต่ยังคงให้ทางแกรมมี่ (แกรมมี่ โกลด์ (ตั้งแต่ปี พ.ศ. 2538 เป็นต้นไป)) ทำการตลาดให้ต่อไป โดยระหว่างที่เธอเป็นศิลปินสังกัดมาสเตอร์เทปก็มีผลงานเป็นที่รู้จักมากมายนับไม่ถ้วน อาทิ สิ้นหวังที่วังตะไคร้, สงสารหัวใจ, แอบรักหนุ่มยาม, ขอรักฝ่ายเดียว, อ้อนพ่อซื้อมอเตอร์ไซค์, คอยพี่ที่มออีแดง, รอพี่ที่ บขส., รักโผล่โสนแย้ม, รักสลายดอกฝ้ายบาน, ผู้หนีช้ำ, ห่วงพี่ที่คูเวต, น้ำตาสาววาริน เป็นต้น โดยใช้ชื่อนำหน้าอัลบั้มว่า "ลูกทุ่งสะออน" และ  "หมอลำสะออน" ผลิตใน รูปแบบ วีซีดี ซีดี และเทปเสียง ("สะออน" ในภาษาอีสานแปลว่า "ชอบใจ,พอใจ,ติดใจ,ปลื้ม,น่าชมเชย")
ปี 2545 จินตหรา พูนลาภ ได้รับการกล่าวขวัญถึงมากที่สุดอีกครั้งหนึ่ง เมื่อเธอได้ไปร่วมร้องฟิชเจอร์ริ่งกับธงไชย แมคอินไตย์ ในเพลง "แฟนจ๋า" และ "มาทำไม" ประสบความสำเร็จเป็นอย่างมาก และในปี พ.ศ. 2547 เธอได้ไปร่วมแสดงบนเวทีเอ็มทีวี เอเชีย อวอร์ดส ที่สิงคโปร์ กับธงไชย แมคอินไตย์, แคทรียา อิงลิช และนัท มีเรีย
ในเดือนกรกฎาคม พ.ศ. 2550 จินตหรา พูนลาภ ได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมคือมาสเตอร์เทปปิดตัวลง ต่อมาได้หมดสัญญากับค่ายอาร์สยามในปี พ.ศ. 2560 และหลังจากนั้นจึงเป็นศิลปินอิสระ
จินตหราสำเร็จการศึกษาระดับปริญญาตรี สาขารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา ในปี พ.ศ. 2550 และได้รับปริญญาศิลปศาสตรบัณฑิต (กิตติมศักดิ์) โปรแกรมวิชานาฏศิลป์และการละคร จากมหาวิทยาลัยราชภัฏร้อยเอ็ด ในปี พ.ศ. 2547
ในปี พุทธศักราช 2562 จินตหรา พูนลาภ ได้รับการยกย่องเชิดชูเกียรติเป็นศิลปินมรดกอีสาน สาขาศิลปะการแสดงลูกทุ่งหมอลำ
ผลงานเพลง > อัลบั้ม สาวจินตหรา (2528, 2529)

บ่เสียดาย (ลูกทุ่ง)
ลูกกตัญญู (ลูกทุ่ง)
คิดถึงพี่ยาว (ลูกทุ่ง)
ชีวิตจริงจินตหรา (ลำเดินขอนแก่น)
โอ๊ยจับบ่ได้ (ลำทางสั้น)
น.ส. จันทร์ (ลำเต้ย)
ของฟรีบ่เอา (ลำเต้ย)
ทิดทองอุกอั่ง (ลำเต้ย)
สวัสดีพี่จ๋า (ลำเต้ย)
สาวทุ่งกุลา (ลำเดินขอนแก่น)
ผลงานเพลง > สังกัด จีเอ็มเอ็ม แกรมมี่ > ชุดที่ 1 ถูกหลอกออกโรงเรียน (กันยายน 2530)

ถูกหลอกออกโรงเรียน (ลูกทุ่ง)
เดือนละครั้งยังดี (ลำเดินขอนแก่น)
ผัวขับรถเมียบดแป้ง (ลูกทุ่ง)
ถ้ารู้จะไม่รัก (ลูกทุ่ง)
สวรรค์บ้านทุ่ง (ลูกทุ่ง)
รำวงกลางบ้าน (ลูกทุ่ง)
สิ้นใจก่อนได้แต่ง (ลำเดินขอนแก่น)
บุญมีอยู่ไหนมาลัยยังคอย (ลูกทุ่ง)
สงสารน้ำตา (ลูกทุ่ง)
น้ำตานองสองครั้ง (ลูกทุ่ง)
โชคดีที่รู้ตัว (ลูกทุ่ง)
ฉันไม่มีสิทธิ์ห้ามคุณ (ลูกทุ่ง)